kardosdrur/scandi-wiki huggingface dataset:
Pascals trekant

Pascals trekant er et geometrisk arrangement indenfor matematikken. Den har navn efter den franske matematiker Blaise Pascal. Trekanten fremkommer ved at starte med et et-tal øverst, og dernæst for hver række under at starte og slutte med et et-tal. De resterende tal fremkommer ved at tage summen af de to tal, der står umiddelbart ovenover. 

Pascals trekant kan, på trods af en meget simpel konstruktionsform, visualisere adskillige matematiske begreber. Hvis vi benævner den øverste række med n=0, den næste række med n=1, osv. Og tilsvarende i hver række benævner tallene fra venstre mod højre med k, hvor det første tal er k=0, så er:
 Alle tallene i trekanten binomialkoefficienter. , f.eks. for n=5 og k=2:  = 10.
 Summen af tallene i hver række er lig med 2 opløftet i rækkenumrets potens, dvs. 2n
 Farvelægges tallene i trekanten efter om de er lige eller ulige fremkommer den selvsimilære og fraktale Sierpinski trekant.
 Venstrestilles trekanten, så vil summen af alle tallene i hver diagonal, fra øverst til højre og ned mod venstre kant i tabellen, generere Fibonacci-talrækken (1, 1, 2, 3, 5, 8, 13, ...).

Kombinatorik
DRC

“Dansk RessourceCenter for e-bøger” (DRC) blev startet i 2001 som Danmarks videnscenter på e-bogsområdet af Pia Bechmann (2001-07) og Rikke Kristensen (2001-03), og deres rolle var at indsamle og formidle viden om e-bøger, e-lydbøger og e-bogslæsere. Det var Randers Bibliotek, der stod bag portalen, der blev lagt ind på URL’en Dansk RessourceCenter for e-bøger, men den var uafhængig af biblioteket, der modtog støttekroner fra Biblioteksstyrelsen. Mads Mejer Frederiksen (2005-07) var medredaktør frem til dets lukning i 2007, hvor det var slut med støtten, og DRC blev som følge deraf lukket ved udgangen af året. I dens levetid var der sket meget på e-bogsområdet, og DRC har været med i front i formidlingen og opsamlingen af den udvikling.

DRC havde en omfattende nyhedssektion med seneste nyt inden for alt, hvad der drejede sig om e-bøger. DRC henvendte sig til private, biblioteker og andre interesserede, der efterlyste information om e-bøger. Hver måned blev det gratis “DRC Nyhedsbrev” sendt til abonnenternes e-mail-adresser omhandlende de seneste nyheder og udviklinger indenfor e-bøger og teknologi, men man kunne også få det via et RSS-feed. Det sidste nyhedsbrev blev sendt af sted i januar gældende for december 2007.

Eksterne henvisninger
Randers Bibliotek

E-bøger
Digitale biblioteker i Danmark
Middelhavslandene

Middelhavslandene er en betegnelse for lande som ligger ved eller i Middelhavet. Disse lande har store ligheder i klima, geografi og historie. Selv om landene ligger i tre verdensdele (Europa, Afrika og Asien), har de længe været forenet af havet og været afgrænset fra resten af verden af ørken i syd og øst og af bjergkæder i nord.

Nutidens middelhavslande er:
 I nord: Spanien med øerne Ibiza, Mallorca og Menorca, Frankrig med øen Korsika, Monaco, Italien med øerne Sardinien og Sicilien, Slovenien, Kroatien, Bosnien-Hercegovina, Montenegro, Albanien, Grækenland med Kreta, Euboea og Rhodos, og Tyrkiet
 I øst: Østaterne Malta og Cypern, Libanon, Israel og Syrien
 I syd: Egypten, Libyen, Tunesien, Algeriet og Marokko

Klima og geografi 
Landområdet rundt om Middelhavet er præget af tørre, varme og lange somre og våde, milde vintre. Denne klimatype, som man finder flere steder i verden, kaldes gerne middelhavsklima.

Klimaet er godt til dyrkning af druer, oliven, figen, citron, appelsin, mandel og kork. Andre udbredte arter er Pinje (Pinus pinea), Sten-Eg (Quercus ilex), Kermes-Eg (Quercus coccifera) og Aleppo-Fyr (Pinus halepensis). Området var oprindeligt, dvs. før indførelsen af landbrug, dækket af udstrakte skove med de nævnte fyrre- og egearter som de dominerende træer, blandet med cypresser og palmetræer nogle steder. Senere har rovdrift gjort, at Maki og Garrigue er blevet udbredt.

Historie 
Landene omkring Middelhavet har været hjem for flere tidlige civilisationer som det gamle Egypten, fønikerne, de gamle grækere og Romerriget. Havet bandt dem sammen i krig og handel. Den første vigtige handelsrute var mellem Egypten og minoerne Kreta.

Forskellige civilisationer dominerede og spredte sig i området: Græske bystater nord for havet og fønikere i øst og syd fra 1000-tallet f.Kr., romere fra omkring 500 f.Kr., arabere fra 700-tallet og osmannere fra 1400-tallet. Alle disse kulturer har præget store dele af middelhavslandene og bidraget til disses fælles kulturarv.

Middelhavet var en vigtig færdselsåre for handel mellem Europa, Afrika og Asien. Dette ændrede sig med opdagelsesrejsernes tidsalder og udviklingen af større skibe, som kunne sejle rundt om Afrika i stedet for at gå gennem Middelhavet. Området blev dermed mindre vigtigt.

Eksternt link 
 Om tørke i middelhavslandene 

Middelhavet
Lande i Europa
Lande i Afrika
Lande i Mellemøsten
Biologiske hotspots
Las Vegas Wranglers

Las Vegas Wranglers er et professionelt ishockeyhold der spiller i den bedste nordamerikanske række ECHL. Klubben spiller sine hjemmekampe i Orleans Arena i Las Vegas, Nevada, United States.

Ishockeyklubber i USA
Wranglers
Newline A/S

Newline A/S, er en dansk  sportsbeklædningsproducent. Herunder udvikling og design af funktionelt tøj til løb, cykelsport, triatlon og skisport.

Historie 
Firmaet blev startet i 1981 på fritidsbasis af Helge Petersen, nuværende direktør og brand-manager sammen med sin kone, mens han stadig tjente inden for Jægerkorpset. Helge Petersen samarbejdede med en designer fra Århus, og fik tøjet syet i Aalborg. I 1984 forlader Helge Petersen Jægerkorpset og koncentrerer sig fuldt ud på virksomheden. I 1988 bliver produktionen outsourcet til det nordlige Polen. I 90’erne laver Newline A/S tøj for private labels, men i 2003 satser de 100% på deres eget brand Newline.

Etableret i 1981
Beklædningsvirksomheder i Danmark
Langholt
Beklædningsmærker
Sportsudstyrsproducenter fra Danmark
Lyngbymotorvejen

Lyngbymotorvejen (også kendt som Lyngby Omfartsvej) er en motorvej, der forbinder Kongevejen i Virum med Motorring 3 og Helsingørmotorvejen. Det er samtidig den sydligste del af Sekundærrute 201 mellem Kongens Lyngby og Hillerød. Lyngbymotorvejen er sammen med Ådalsmotorvejen de eneste motorvejsstrækninger i Danmark, der har deres respektive kommuner som vejbestyrelse.

Strækningen Hans Knudsens Plads – Motorring 3 som er almindeligt kendt som Lyngbymotorvejen, skiftede i 2005 af Vejdirektoratet officelt navn til Helsingørmotorvejen under titlen en motorvej et navn .

I 2012 indviedes Vintapperrampen for nordgående trafik, der skal videre af E47 sydgående.

Lyngby-Taarbæk Kommune har foreslået at nedgradere Lyngbymotorvejen/Lyngby Omfartvej til en motortrafikvej. Motortrafikvejen vil få en hastighed på omkring 70 km/t.
og vil være med til at afhjælpe med at nedbringe støjen fra Lyngbymotorvejen.

Historie

Se også 
 Motorveje i Danmark

Kilder / eksterne henvisninger 
 Trafikken – Navnene på motorvejene

Noter 

Motorveje i Danmark
Stealing Harvard

Stealing Harvard er en amerikansk komediefilm fra 2002, instrueret af Bruce McCulloch, med Jason Lee og Tom Green i hovedrollerne. Filmen er produceret af Susan Cavan og manuskriptet er skrevet af Martin Hynes og Peter Tolan

Handling 
Filmen handler om middelklassesmanden John Plummer (Jason Lee), der bor sammen med sin kæreste Elaine (Leslie Mann). Deres forhold har balanceret meget, men sammen har det lykkedes dem at opspare 30.000 dollars, som de har tænkt sig at bruge på en bryllupsrejse, når de skal giftes. Men da hans niece Noreen (Tammy Blanchard), bliver optaget på det dyre Harvard universitet, opsøger fortiden ham. John lovede hende, at han ville betale hvis hun kom ind på universitet, og et løft er et løfte. Situationen bliver ikke bedre, da han kommer hjem samme aften og finder ud af at hans kæreste, har tænkt sig at inverstere i et hus til samme beløb, som optagelsen af Harvard (30.000 dollars). John vil ikke skuffe sin kæreste ved at fortælle om hans fatale løft til sin niece, og han konkluderer at hans eneste udvej er at henvende sig til sin gamle skøre ven Duff (Tom Green). Duff er en særling, men John mener at hans idéer nogen gange kan være så sindsyge at de er geniale. Sammen finder de ud af at den eneste udvej er at begå et røveri.

Fakta om filmen 
Tom Green blev nomineret til "worst supporting actor" (værste mandelige birolle) for filmen i Golden Raspberry Awards i 2002. Dette var den eneste nomination filmen tilegnede sig og med et og med et budget på 25.000.000 dollars, lykkedes det kun filmen at indtjene 14.000.000 dollars i USA.

Filmen havde mange diskussioner involveret fra filmfolkene. Originalt var det Owen Wilson, der skulle have spillet Tom Greens rolle som Duff, men da Wilson allerede bogstaveligt havde filmet Zoolander, The Royal Tenenbaums, Behind Enemy Lines, i træk, måtte han have næsten et års pause fra at lave film. Filmen havde også en masse forskeliige arbejdestitler før det endelige navn. Tilterne var "Promises, Promises, Promises", "The Promise", "Stealing U", "Uncle", "Say Uncle", "Stealing Stanford" (Stanford nægtede at tillade det), og "You Promised".

Cast

Eksterne henvisninger 
Official Site
 

Amerikanske film fra 2002
Komediefilm fra USA
Learning Management System

Et  learning management system eller LMS er et kommunikationssystem til brug for undervisning på internettet.
Til IKT-understøttet og webbaseret e-learning bruges især en platform på nettet (LMS) til at kommunikere på. 

Et LMS kan ofte både håndtere e-learning kurser, blandet kurser og egentlige instruktørledede kurser. Processerne til at håndtere arbejdsopgaver og administration er ofte forskellige.

Et udbredt open source LMS til e-learning kurser er Moodle. Et almindeligt brugt LMS i folkeskolerne er  MinUddannelse.
Kommercielle udbydere omfatter en række danske nicheleverandører og større, typisk amerikanske, leverandører. De amerikanske leverandører kan for det meste håndtere alle typer uddannelsesforløb, ligesom de kan håndtere processer som karriereudvikling, performance management og målstyring. De fleste ERP-leverandører som SAP, Oracle og IBM har tillige LMS moduler, som ikke er så funktionsrige som systemerne fra fokuserede leverandører.

Den danske stat, ved Økonomistyrelsen, har i slutningen af 2007 gennemført et EU-udbud hvor målet er at der etableres en fælles LMS platform til alle medarbejdere i stat, regioner og kommuner.

E-learning Kurser på et LMS findes i standardudgaver og specialudviklet format. Formatet overholder oftest SCORM standarden.

Kilder

Eksterne henvisninger
Sekundærrute 201

Sekundærrute 201 er en rutenummereret motor- og landevejsstrækning mellem Kongens Lyngby og Hillerød.
Lyngbymotorvejen udgør den sydligste del af denne rute.

Rute 201 har en længde på ca. 23 km.

Kilder 

201
Alba

Alba kan have flere betydninger:
 Alba (Skotland) – et gammelt navn for det nuværende Skotland på skotsk gælisk
 Alba Party - et politisk parti i Skotland
 Alba (parament) – en præsts messeskjorte, der er en del af kirkens paramenter
 Alba (distrikt) – et distrikt i Rumænien
 Alba (Italien) – en by i Italien
 ALBA (Latinamerika) – en alternativ latinamerikansk regional organisation, etableret i 2004 af Hugo Chávez og Fidel Castro
 ALBA (band) – en dansk musikgruppe der spiller musik fra middelalderen
 Alba Iulia – en by i Transsylvanien, Rumænien

Personer:
 Jessica Alba – en amerikansk skuespillerinde
 Jordi Alba – en spansk fodboldspiller
Arad (distrikt)

Arad er et distrikt i Transsylvanien i Rumænien med 461.744 (2002) indbyggere. Hovedstad er byen Arad.

Byer 
 Arad
 Chişineu-Criş 
 Curtici
 Ineu 
 Lipova 
 Nădlac
 Pâncota
 Pecica 
 Sântana 
 Sebiş

Kommuner

Demografi 

Distrikter i Rumænien
White Sands Missile Range

White Sands Missile Range (WSMR), tidligere kendt som White Sands Proving Grounds, er en militær testinstallation, hvor der blandt andet afprøves missiler. WSMR ligger i Doña Ana County og Otero County i New Mexico, USA, primært i dalen Tularosa Basin mellem Organ Mountains, San Andreas Mountains og Sacramento Mountains. Med et areal på næsten 8.300 km² er det den største militære installation i USA.

Den 16. juli 1945 detonerede plutoniumbomben The Gadget på Trinity Site. Stedet er i dag som Trinity Historic National Landmark et turistmål to dage om året. Bomben omdannede ørkensandet til glas, der stadig er for radioaktivt til at kunne berøres. Efter en del atomprøvesprængninger i Stillehavet blev Nevada Test Site oprettet i december 1950. New Mexico blev ikke brugt til kernevåben mere.

Raketsonder 
Den 10. maj 1946 blev en erobret tysk V2-raket opsendt til 112 km højde og nåede derved ud i rummet. Den havde måleinstrumenter med til undersøge atmosfærens forskellige lag. Senere opsendelser havde insekter, plantefrø, mus og til sidst en abe med. Den maksimale højde for en V2-raket var 212 km højde.

Bumper-raketten havde en V2-raket som førstetrin og en 300 kg WAC-Corporal som andettrin. Den 24. februar 1949 nåede Bumper nummer fem op i 393 km højde. Tiden var efterhånden løbet fra de lodrette opsendelser og landing i øde ørkenområder. Raketbaser med store havområder mod øst kunne udnytte Jordens rotation og overtog rumflyvningerne fra White Sands.

White Sands Space Harbor 
White Sands Space Harbor er en rumhavn ved WSMR som NASA benytter til test og træning med rumfærgerne. Også NASAs fremtidige bemandede rumfartøjer til Constellation-programmet benytter rumhavnen til test
.

Rumfærgernes primære landingsbane er Kennedy Space Center derefter Edwards Air Force Base og sidst White Sands Space Harbor. Kun en gang er en rumfærge landet her, rumfærgen Columbia i 1983 på mission STS-3.

Eksterne kilder/henvisninger 

 White Sands Missile Range  
 White Sands Missile Range Museum  
 White Sands Test Facility (WSTF) NASA 

USA's militæranlæg
AMSN

aMSN er et frit alternativ til Microsofts Windows Live Messenger messenger program. Det har næsten samme udseende og features som Live Messenger og benytter samme protokol.

aMSN kan ting som man ikke kan med Windows Live Messenger. For eksempel kan man sætte alarmer, se andre, som har slettet dig fra deres kontaktliste og kan være logget ind med flere brugere samtidigt.

Udover at være meget flot grafisk har det en let anvendelig brugerflade. Programmet er licenseret under GPL.

Programmet understøtter webcam og lyd.

Eksterne henvisninger 

 aMSN-projektets hjemmeside 

Fri messengersoftware
Chattjenester
Internet-software til Linux
Internet-software til OS X
Internet-software til Windows
Bibel (flertydig)

Ordet Bibel bruges i flere forskellige sammenhænge:

 Bibelen – kristendommens kanoniske skrifter.
 Tanakh – den hebraiske bibel, jødedommens kanoniske skrifter.

 Biblen - et standupshow 2006 på Comedy Zoo.
 Biblen – et teaterstykke fra 2008 på Nørrebro Teater.
Tågebjergene

Tågebjergene (engelsk: Misty Mountains, sindarin: Hithaeglir) er en stor fiktiv bjergkæde i J. R. R. Tolkiens univers i bøgerne om Hobbitten og Silmarillion og trilogien om Ringenes Herre, samt i Peter Jacksons filmatisering af sidstnævnte. Ifølge Tolkien er den 1280 kilometer (795 mil) lang.

Geografi 
Den løber fra nord til syd med landet Eriador østfor og den store flod Anduin vestfor. Det henholdsvis nordligste og sydligste bjerg er Gundabad og Methedras. Omtrent i midten af bjergkæden, gennem bjergene Caradhras, Celebdil og Fanuidhol, befinder dværgenes fantastiske by Moria sig. Der er to pas, hvor man kan krydse bjergkæden. De hedder Højpasset og Redhornpasset (også kaldet Caradhras-passet). Lige syd for bjerget Methedras løber floden Isen, som danner det såkaldte Rohanpas mellem Tågebjergene og en anden bjergkæde kaldet De Hvide Bjerge. Grunden til bjergkædens navn er, at den ofte er dækket af tåge.

Handling

Hobbitten 
I Hobbitten benytter de tretten dværge, Gandalf og Bilbo sig af Højpasset, hvor de bliver taget til fange af orker.

Ringenes Herre 
I Ringenes Herre benytter Ringens broderskab sig af Caradhras-passet. De bliver imidlertid forhindret fordi at en snestorm gør at de ikke kan fortsætte. Boromir mener han kan høre en stemme i luften, men Aragorn siger at det ikke er andet end vinden. Gimli snakker om at bjerget Caradhras er kendt som "den Grusomme" og har et dårligt ry også før Sauron. De starter et bål og venter til om morgenen, hvor de vender om. 

I Peter Jackson's film Ringenes Herre - Eventyret om Ringen er det Saruman, der forhindrer dem i at komme igennem passet, idet han bruger sine kræfter som troldmand, til at få et lyn til at slå ned i en tinde, og derved udløse et sneskred. Efter at være kommet ned fra passet diskuterer Ringens broderskab, hvilken vej de skal hen. Gandalf foreslår, at de drager igennem Moria til den anden side af bjergene. Det eneste andet medlem, der er interesseret i dette, er Gimli, da han er ivrig efter at se sin slægts gamle rige. Boromir foreslår, at de drager igennem Rohan-passet og derfra til Gondor. Men Gandalf siger, at ringen ikke må komme i nærheden af Isengard og Saruman og for at komme dertil, ville de skulle igennem mange øde egne, hvor der ingen steder var at gemme sig. Da de hører ulvehyl i luften beslutter de sig for at tage igennem Moria. På vejen til Moria's port bliver de angrebet af ulve, men det lykkes for dem at dræbe førerulven og så forsvinder resten af ulvene. Ved Moria's port bliver de angrebet af Vandets Vogter, men kommer ind i Moria, inden porten bliver ødelagt bag dem.

Dannelse 
Ifølge Silmarillion blev Tågebjergene dannet af valaen Melkor, i forsøget på at standse en anden vala kaldet Oromë, som ofte red rundt i dette område under jagt. Dengang var bjergene langt højere.

Steder i Ringenes Herre
Junkers Jumo 004

Jumo 004 var verdens første serieproducerede turbojetmotor. Der blev fremstillet ca. 8.000 enheder af Junkers i Tyskland i løbet af den sidste del af 2. verdenskrig.

Motorerne blev især anvendt i Messerschmitt Me 262 og Arado Ar 234 flyene.

Forbrændingsmotorer
Slesvigske stednavne

Nedenstående liste viser danske, tyske og nordfrisiske stednavne i både Syd- og Nordslesvig (altså i hele Sønderjylland). 

Hertugdømmet Slesvig eller Sønderjylland var indtil 1864 et dansk len inden for det danske monarki (Helstaten). Efter den 2. Slesvigske Krig blev Slesvig sammen med Holsten indlemmet i Preussen. Efter afstemningen i 1920 blev den nordlige del (Nordslesvig) genforenet med Danmark (Genforeningen), mens den sydlige del (Sydslesvig) forblev ved Tyskland. Den nye grænse skabte nationale mindretal på begge sider af grænsen. 

Historisk blev der talt dansk nord for Egernførde-Trene-Husum-linjen, hvilket også er sydgrænsen for danske stednavne. Ved vestkysten mellem Ejderen og Vidåen findes derudover en frisisk befolkning med tilsvarende frisiske stednavne. Stednavnene i Slesvig findes derfor både i danske, tyske og nordfrisiske varianter. 

Stednavnelisten er opdelt i en liste over sydslesvigske og en liste over  nordslesvigske stednavne. 

 

Sydslesvig

Nordslesvig

Ekstern henvisning 
 Slesvignavne

Slesvig-Holsten
Sprog og dialekter i Sønderjylland
Bibelens bøger

Bibelens bøger bliver inddelt forskelligt af jøder, katolikker, protestanter, og ortodokse kristne, samtidig med at mange versioner overlapper hinanden. Her findes en skematisk opdeling af bøgerne, både i Det Gamle Testamente, og i Det Nye Testamente. For yderligere information om uenighederne, se: Den bibelske kanon.

Tanakh (Den hebraiske Bibel) 
Loven (Torah)
 Første Mosebog
 Anden Mosebog
 Tredje Mosebog
 Fjerde Mosebog
 Femte Mosebog

Profeterne (Nevi’im)
 Josvabogen
 Dommerbogen
 Samuels Bog, (Første Samuelsbog og Anden Samuelsbog)
 Kongernes Bog, (Første Kongebog og Anden Kongebog)
 Esajas' Bog
 Jeremias' Bog
 Ezekiels’ Bog
 Tolvprofetbogen

Skrifterne (Ketuvim)
 Salmernes Bog
 Jobs Bog
 Ordsprogenes Bog
 Ruths Bog
 Højsangen
 Prædikerens Bog
 Klagesangene
 Esters Bog
 Daniels Bog
 Ezras Bog (inkl. Nehemias’ Bog
 Krønikebogen, (Første Krønikebog og Anden Krønikebog)

Septuaginta (Det Gamle Testamente på Græsk) 
Mosebøgerne
 Første Mosebog
 Anden Mosebog
 Tredje Mosebog
 Fjerde Mosebog
 Femte Mosebog
De historiske bøger
 Josvabogen
 Dommerbogen
 Ruths Bog
 Første Kongerigernes Bog, (Første Samuelsbog)
 Anden Kongerigernes Bog, (Anden Samuelsbog)
 Tredje Kongerigernes Bog, (Første Kongebog)
 Fjerde Kongerigernes Bog, (Anden Kongebog)
 Første Krønikebog
 Anden Krønikebog
 Første Ezras Bog (den pseudepigrafiske Tredje Ezras Bog
 Anden Ezras Bog (Ezras Bog og Nehemias’ Bog)

De poetiske bøger (hagiograferne)
 Salmernes Bog
 Oder (inkl. apokryfen Manasses Bøn)
 Ordsprogenes Bog
 Prædikerens Bog
 Højsangen
 Jobs Bog
 Visdommens Bog (apokryf)
 Siraks Bog (apokryf)
 Salomos Salmer (pseudepigraf)
 Esters Bog (inkl. de apokryfe tilføjelser)
 Judits Bog (apokryf)
 Tobits Bog (apokryf)

De profetiske bøger
 Hoseas’ Bog
 Amos' Bog
 Mikas Bog
 Joels Bog
 Obadias' Bog
 Jonas' Bog
 Nahums Bog
 Habakkuks Bog
 Sefanias' Bog
 Haggajs Bog
 Zakarias' Bog
 Malakias’ Bog
 Esajas' Bog
 Jeremias' Bog
 Baruks Bog (apokryf)
 Klagesangene
 Jeremias' brev
 Ezekiels’ Bog
 Daniels Bog (inkl. de apokryfe tilføjelser)
De historiske bøger (fortsat)
 Første Makkabæerbog (apokryf)
 Anden Makkabæerbog (apokryf)
 Tredje Makkabæerbog (pseudepigraf)
 Fjerde Makkabæerbog (pseudepigraf)

Vulgata (Den latinske Kirkebibel)

Luthers tyske Bibel 

Bøger
Auckland Grammar School

Auckland Grammar School er en offentlig skole på New Zealand, kun for drenge. Den ligger i Auckland og der undervises børn i klassetrinene 9-13 (13-18 år gamle). I en bygning ved siden af skolen bor der fast et begrænset antal elever. Skolen blev anlagt i 1868 og er, med sine mere end 2000 elever, en af de største i New Zealand.

Tidligere elever 
 Russell Crowe (1964–), skuespiller
 Sir Raymond Firth (1901–2002), sociolog
 Charles Goldie (1870–1947), kunstner
 Sir Edmund Hillary (1919–2008), opdagelsesrejsende og bjergbestiger. Den første mand på toppen af Mount Everest.
 Sir Kenneth Keith (1937–), Dommer i Den Internationale Domstol
 Sir Leslie Munro (1901–1974), tidligere formand for FN's generalforsamling.

Eksterne henvisninger 

 Skolens officielle hjemmeside

Skoler i New Zealand
Uddannelse i Auckland
Susanne Ussing

Susanne Ussing (29. november 1940 – 8. marts 1998) var en dansk billedkunstner, arkitekt og keramiker. Det kvindelige univers optog hende meget. 

Sammen med Carsten Hoff, vandt Susanne Ussing Danske Arkitekters Landsforbunds konkurrence om nye etageboligformer 1970-73. I 1988 modtog parret Nykredits Arkitekturpris. I 1989 modtog Susanne Ussing Eckersberg Medaljen.

Af værker kan nævnes: 

 "I drivhuset" (Ordrupgaardsamlingen, 1980).
 "Tangkirken" (Louisiana, 1980-84).
 Skulpturer/vinduesudsmykninger (Tøjbutikken Nørgaard på Strøget, 1977-85).

Af udstillinger kan nævnes:

 Kvindeudstillingen (Charlottenborg, 1975).
 Børneudstilling (Louisiana, 1978) hvor man kunne lægge sig i en stor livmoder.
 Retrospektiv udstilling "Susanne Ussing – arbejder mellem 1957-87" (Nordjyllands Kunstmuseum, 1987).

Eksterne links 
 Dansk Kvindebiografisk Leksikon

Arkitekter fra Danmark
Keramikere fra Danmark
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Susanne
Personer i Dansk Kvindebiografisk Leksikon